447.02 REGOLAMENTI DWAR L-GĦAQDIET TAL-PRODUTTURI (ĊERTU PRODOTTI) L-AVVIŻ LEGALI 237 tal-2007, kif emendat bl-Avviż Legali 277 tal-2016. L-AVVIŻ LEGALI 237 tal-2007, kif emendat bl-Avviż Legali 277 tal-2016. TAQSIMA I Preliminari 1. It-titolu ta’ dawn ir-regolamenti hu Regolamenti dwar l-Għaqdiet tal-Produtturi (Ċertu Prodotti). 2. Tifsir. Emendat: A.L.277 tal-2016. (1) F’dawn ir-regolamenti, sakemm ir-rabta tal-kliem ma teħtieġx xort’oħra, u mingħajr ħsara għas-subregolament (2): " Direttur " tfisser id-Direttur tal-Agrikoltura u tinkludi, u sa fejn tkun hekk awtorizzata, kwalunkwe persuna jew awtorità awtorizzata minnu biex taġixxi f’ismu għall-finijiet ta’ dawn ir-regolamenti; " għaqda tal-produtturi " tfisser għaqda, rikonoxxuta mid-Direttur, li tkun korp ġuridiku volontarju, ta’ produtturi lokali ta’ prodotti partikolari lokali jew ta’ persuni lokali li jaħdmu fl-industrija agrikola u li jaġixxu flimkien biex jipproduċu, jaħsdu, jaħżnu, jippakkjaw jew iqiegħdu, iressqu l-prodotti tagħhom fis-suq; " membru " tfisser persuna lokali li, flimkien ma’ persuni lokali oħra, tifforma, toħloq jew tingħaqad ma’ xi għaqda tal-produtturi; "persuna " tfisser persuna fiżika jew legali, sakemm il-persuna tkun produttur lokali, koperattiva jew kumpannija li hi jew huma involutażi fil-produzzjoni agrikola lokali; "pressjoni ambjentali " tfisser kwalunkwe ħaġa li tista’ taffettwa is-saħħa jew il-ħajja ta’ annimal, pjanta jew sistema ekoloġika ġenerali inklużi arja, art jew ilma; "prodott " tfisser il-prodott agrikolu lokali tas-setturi li ġejjin: Patata, Laħam tal-Majjal, ħalib, Tiġieġ, ġbejniet tradizzjonali magħmula mill-ħalib tan-nagħaġ u, jew mogħoż, Għasel u Laħam tal-Fnieku "il-produzzjoni" għandha tinftiehem skondhekk; "produttur " tfisser persuna li tkun involuta fix-xogħol tat-tkabbir ta’ l-uċuħ tar-raba’ jew tat-trobbija ta’ l-annimali. (2) Kap. 447. Kap. 447. F'dawn ir-regolamenti, sakemm ir-rabta tal-kliem ma teħtieġx xort’oħra, kliem u frażijiet użati f’dawn ir-regolamenti għandhom l-istess tifsira mogħtija lilhom fl-artikolu 2 ta’ l-Att dwar l-Għaqdiet tal-Produtturi. Taqsima II T waqqif u Għarfien ta’ Għaqdiet tal-Produtturi 3. (1) Għall-finijiet ta’ dawn ir-regolamenti għaqda tal-produtturi hi entità li għandha personalità legali separata u distinta minn dik tal-membri tagħha li hi rikonoxxuta mid-Direttur bħala għaqda volontarja kostitwita legalament ta’ produtturi ta’ prodotti partikolari jew ta’ persuni li jaħdmu flimkien biex jipproduċu, jaħsdu, jaħżnu, jippakkjaw jew ibiegħu xi prodotti minn dawn li ġejjin: (i) Patata, (ii) Laħam tal-Majjal, (iii) Ħalib, (iv) Ti ġieġ, (v) Ġ bejniet tradizzjonali magħmula mill-ħalib tan-nagħaġ u, jew mogħoż, (vi) Għasel, (vii) Laħam tal-Fniek. (2) L-għanijiet prinċipali ta’ l-għaqda tal-produtturi huma: (i) li tiżgura li l-produzzjoni tkun kemm jista’ jkun ippjanata u mmirata lejn it-talba tas-suq, partikolarment f’dak li għandu x’jaqsam ma’ kwalità u kwantità; (ii) li tippromwovi prodotti msemmija fil-kategoriji elenkati fis-sub regolament (1), imkabbrin mill-membri tagħha; (iii) li tnaqqas fl-ispejjez tal-produzzjoni u tistabbilizza l-prezz li jieħu l-produttur; (iv) li tippromwovi l-użu ta’ prattiċi ta’ koltivazzjoni, teknika ta’ produzzjoni u prattiċi ta’ maniġġar ta’ l-iskart fuq bażi ambjentali soda u b’mod partikolari biex tiġi mħarsa l-kwalità ta’ l-ilma, tal-ħamrija u tal-pajsaġġ u biex tiġi preservata u megħjuna l-bijodiversità; (v) li effettivament tgħin lill-membri tagħha biex jiksbu għajnuna teknika fl-użu ta’ prattiċi ta’ koltivazzjoni u ta’ produzzjoni li jkunu fuq baħż ambjentali soda. (3) Għaqda tal-produtturi għandu jkollha r-Regoli ta’ Assoċjazzjoni tagħha konformi mar-regolament 5. 4. Għarfien ta’ għaqdiet tal-produtturi. Emendat: A.L.277 tal-2016. Id-Direttur għandu jagħraf bħala għaqdiet tal-produtturi lil dawk l-entitajiet kollha li japplikaw biex ikollhom dak l-għarfien, sakemm: (a) huma grupp ta’ bdiewa rreġistrati bħala kooperattiva jew entità legali rikonnoxxuta oħra qabel ma japplikaw għar-rikonoxximent bħala għaqda tal-produtturi; (b) dawn ikunu konformi mar-regolament 3 u jipprovdu kull prova relevanti, inkluża evidenza li għandhom mill-inqas ħames membri, li jkollhom sehem minimu annwali tas-suq kollu ta’ 10 % tal-produzzjoni tas-setturi tal-laħam tal-majjal, tal-ħalib, tiġieġu ta’ 2.5 % fl-erba’ setturi l-oħra. Fil-każ ta’ patata, ġbejniet tradizzjonali magħmula mill-ħalib tan-nagħaġ u, jew mogħoz, għasel u laħam tal-fniek it-turnover ta l-prodott għandu jilħaq valur ta’ Lm80,000; (ċ) ikun hemm evidenza ċara li huma jistgħu jmexxu l-attivitajiet tagħhom b’mod effiċjenti; (d) huma juru l-evidenza ċara li biħsiebhom jipprovdu lill-membri tagħhom mezzi tekniċi għall-ħażna, l-ippakkjar u t-tqegħid fis-suq tal-prodotti tagħhom u jiżguraw maniġġar sew fl-estimi finanzjarji u kummerċjali ta’ l-attivitajiet tagħhom. 5. Regoli ta’ l-Assoċjazzjoni. Ir-Regoli ta’ l-Assoċjazzjoni ta’ gruppi li japplikaw għandhom ikunu jipprovdu dwar: (a) proċeduri biex jiddeterminaw, jadottaw, u jemendaw ir-Regoli ta’ Assoċjazzjoni; (b) skrutinju demokratiku mill-membri ta’ l-għaqda tal-produtturi ta’ d-deċiżjonijiet tagħha; (ċ) il-ħlas tal-kontribuzzjonijiet finanzjarji mill-membri skond id-disposizzjonijiet tar-Regoli ta’ Assoċjazzjoni għat-twaqqif u s-supplimentar tal-fondi operattivi li hemm provdut dwarhom fir-regolament 9(1); (d) l-għoti ta’ informazzjoni mill-membri kif mitluba mill-għaqda tal-produtturi għall-finijiet ta’ l-istatistika, b’mod partikolari dwar raba’, kwantità ta’ uċuħ jew annimali prodotti, għadd ta’ annimali jew prodotti tagħhom miżmuma, prodotti u kull bejgħ ieħor dirett li għandu x’jaqsam magħhom; (e) l-impożizzjoni ta’ penali għall-ksur minn membru ta’ xi obbligu li joħroġ mir-Regoli ta’ Assoċjazzjoni jew minn regoli oħra stipulati mill-għaqda tal-produtturi; (f) id-dħul ta’ membri ġodda, b’mod partikolari f’dak li għandu x’jaqsam ma’ l-inqas żmien ta’ sħubija; (g) ir-regoli ta’ kontijiet u estimi finanzjarji meħtieġa għat-tħaddim ta’ l-għaqda tal-produtturi. 6. Ħtiġiet tas-sħubija tal-membri. (1) L-inqas żmien ta’ sħubija ta’ produttur ma jistax ikun inqas minn tliet snin minn meta jiffirma bħala membru ma’ l-għaqda tal-produtturi. (2) Ir-riżenja mis-sħubija għandha tiġi avżata lill-għaqda tal-produtturi u dik ir-riżenja tibda’ sseħħ tnax-il xahar wara li jingħata dak l-avviż. 7. Dmirijiet tad-Direttur Sostitwit: A.L.277 tal-2016. Id-Direttur għandu: (a) fi żmien tliet xhur minn meta jirċievi applikazzjoni għar-rikonoxximent bħala għaqda tal-produtturi, jiddeċiedi jekk jagħtix dak ir-rikonoxximent jew le; (b) fejn iqis li huwa neċessarju, joħroġ linji gwida fir-rigward ta’ proċeduri amministrattivi li għandhom jiġu segwiti b’mod mandatorju mill-applikanti li jkunu qegħdin japplikaw għall-għarfien bħala għaqda tal-produtturi u joħroġ formuli li huma neċessarjament għall-kumpilazzjoni tal-applikazzjoni għar-rikonoxximent; (ċ) jwettaq spezzjonijiet f’intervalli regolari biex jaċċerta li għaqdiet ta’ produtturi jikkonformaw mat-termini u l-kundizzjonijiet għar-rikonoxximent: Iżda fil-każ ta’ nuqqas ta’ konformità, id-Direttur jista’ jiddeċiedi li jirtira r-rikonoxximent bħala għaqda tal-produtturi. 8. Rikonoxximent ta’ l-għaqdiet tal-produtturi ġodda. Għaqdiet tal-produtturi li jitolbu li jkunu rikonoxxuti għall-prodotti elenkati fir-regolament 3(1) għandhom jimlew applikazzjoni ta’ rikonoxximent. Din tinkludi: (a) deskrizzjoni ta’ kif l-għaqda tkun fil-bidu, b’mod partikolari dwar l-għadd ta’ membri produtturi, bid-dettalji ta’ sħubija tagħhom, il-produzzjoni, tqegħid fis-suq u infrastruttura; (b) għal kemm żmien ikun mistenni il-pjanitul, liema perjodu ma jistax jaqbeż il-ħames snin; (ċ) il-miżuri li jkollhom jiġu implimentati biex jintlaħqu l-għanijiet imsemmija fir-regolament 3(2)v); u (d) formuli mimlija kif suppost provduti mid-Direttur skont ir-regolament 7(b) u kwalunkwe dokumentazzjoni relattiva oħra mitluba mid-Direttur. TAQSIMA III Iż-Żamma u Monitoraġġ tal-Għaqda tal-Produtturi Miżjuda: A.L.277 tal-2016. 9. Dmirijiet ta’ Għaqdiet tal-Produtturi. Miżjud: A.L.277 tal-2016. Mingħajr preġudizzju għal kwalunkwe liġi jew regolamenti oħra, l-Għaqdiet tal-Produtturi għandhom: (a) jimplimentaw azzjonijiet proposti kif imniżżla fil-programm tal-operat; (b) iżommu u jaġġornaw id-databa setas-sħubija tagħhom; (ċ) jinfurmaw lid-Direttur bil-laqgħat kollha relattivi għar-Regoli tal-Assoċjazzjoni; (d) jikkolabboraw mad-Direttur jew kwalunkwe uffiċjal awtorizzat minn u kull meta jsiru spezzjonijiet; (e) jipprovdu lid-Direttur jew xi uffiċjal awtorizzat minnu b’kull data mitluba; (f) jissottomettu sa mhux aktar tard mill-31 ta’ Diċembru ta’ kwalunkwe sena kalendarja, rapport annwali dwar dik is-sena kalendarja li għandu jinkludi: (i) progress fil-programmi operazzjonali implimentati matul dik is-sena kalendarja; (ii) kwalunkwe tibdil fil-programmi operazzjonali li kienu mitluba mill-għaqda tal-produtturi u approvati mid-Direttur; (iii) differenzi bejn l-għajnuna stamata u l-għajnuna li ġiet applikata għaliha; (iv) sommarju tal-problemi lil taqgħu magħhom fl-immanniġjar tal-programm u kwalunkwe miżuri meħuda sabiex jiġu assikurati l-kwalità u l-effettività tal-implimentazzjoni tal-programm; (v) fil-każijiet fejn pressjonijiet ambjentali ġew eżerċitati, lista ta’ salvagwardji effettivi li huma fis-seħħ sabiex jipproteġu l-ambjent minn dawn il-pressjonijiet. Taqsima IV Il-Fond Operattiv Enumerata mill-ġdid: A.L.277 tal-2016. 10. Fondi tal-operat. Enumerat mill-ġdid: A.L.277 tal-2016. (1) L-għaqda tal-produtturi għandha twaqqaf fond operattiv li jiġi sostnut minn kontribuzzjonijiet finanzjarji mħallsa mill-membri li jkunu bbażati fuq il-kwantitajiet jew fuq il-valur tal-prodotti li attwalment jinbiegħu fis-suq. (2) L-għaqda tal-produtturi tista’ tkun mgħejuna minn fondi pubbliċi ta’ l-Unjoni Ewropea, jekk din tkun eleġibbli u l-fondi jkunu disponibbli. (3) L-għaqdiet tal-produtturi u l-membri tagħhom għandhom iżommu d-dokumenti kollha tagħhom aġġornati dwar kull attività konnessa mal-koltivazzjoni, il-produzzjoni u t-tqegħid fis-suq tal-prodotti tagħhom. Taqsima V Sospensjoni u Irtirar tar-Rikonoxximent bħala Għaqda tal-Produtturi Enumerata mill-ġdid u sostitwita: A.L.277 tal-2016. 11. Sospensjoni tar-Rikonoxximent bħala Għaqda tal-Produtturi Enumerat mill-ġdid u sostitwit: A.L.277 tal-2016. (1) Jekk id-Direttur jistabbilixxi li għaqda tal-produtturi skont dawn ir-regolamenti tkun naqset milli tħares xi waħda mill-kriterji ta’ rikonoxximent stabbiliti mir-regolament 4 u, jew b’xort’oħra kisret xi waħda mid-disposizzjonijiet ta’ dawn ir-regolamenti, huwa għandu jinnotifika b’avviż bil-miktub lil dik l-għaqda tal-produtturi skont is-sub regolament (2). (2) Avviż notifikat lil għaqda tal-produtturi skont is-sub regolament (1) għandu: (a) jindika n-nuqqas jew il-ksur identifikat; (b) jinħtieġ li l-għaqda tal-produtturi li lilha jiġi nnofitikat bih sabiex tieħu dawk il-miżuri korrettivi neċessarji lid-Direttur jista’ jiddetermina sabiex tirrimedja, jew sabiex tipprevjeni il-kontinwazzjoni jew ir-repetizzjoni ta’, kwalunkwe nuqqas jew ksur li miegħu jirrelata l-avviż; (ċ) jiddikjara l-perijodu li fih għandha tikkonforma ma’ kull ħtieġa: Iżda dak il-perijodu ma għandux ikun itwal minn erba’ xhur. (3) Mingħajr preġudizzju għal kwalunkwe liġijiet jew regolamenti oħra, in-nuqqas li jittieħdu l-miżuri korrettivi neċessarji indikati fl-avviż notifikat skont is-sub regolament (1) fil-perjodu taż-żmien stipulat għandu iwassal għas-sospensjoni tar-rikonoxximent bħala għaqda tal-produtturi mid-Direttur, liema sospensjoni tieħu effett mid-data (4) Fil-każ ta’ sospensjoni tar-rikonoxximent bħala għaqda tal-produtturi skont is-sub regolament (3), id-Direttur għandu jinnotifika l-għaqda tal-produtturi b’tali sospensjoni u l-perjodu ta’ sospensjoni. (5) Id-Direttur għandu jinforma lil awtoritajiet li jamministraw fondi pubbliċi kif huwa jidhirlu xieraq tas-sospensjoni tar-rikonoxximent bħala għaqda tal-produtturi. (6) L-entità li r-rikonoxximent tagħha bħala għaqda tal-produtturi ġiet sospiża skont dan ir-regolament tista’ tapplika bil-miktub lid-Direttur għal konsiderazzjoni mill-ġdid tas-sospensjoni fi żmien jumejn minn meta ġiet notifikata bl-avviż ta’ dik is-sospensjoni. (7) Jekk sat-tmiem tal-perjodu tas-sospensjoni l-għaqda tal-produtturi tieħu l-miżuri korrettivi neċessarji biex tirrimedja in-nuqqas u, jew il-ksur msemmi fis-sub regolament (1), id-Direttur għandu jirtira s-sospensjoni. (8) Fil-każ li tiġi irtirata s-sospensjoni, id-Direttur għandu jinforma l-awtoritajiet imsemmija fis-sub regolament (5) tal-imsemmija irtirar tas-sospensjoni. 12. L-irtirar tar-rikonoxximent bħala għaqda tal-produtturi. Enumerat mill-ġdid u sostitwit: A.L.277 tal-2016. (1) Sakemm l-għaqda tal-produtturi ma tieħux il-miżuri korrettivi neċessarji indikati fl-avviż li biha ġiet notifikata mid-Direttur skont ir-regolament 11(1) sal-aħħar tal-perjodu tas-sospensjoni, ir-rikonoxximent tagħha bħala għaqda tal-produtturi għandha tiġi irtirata mid-Direttur: Iżda jekk l-irtirar tar-rikonoxximent tidħol fis-seħħ mid-data li fiha l-kundizzjonijiet tar-rikonoxximent ma ġewx imwettqa, jew jekk mhux possibbli li d-data tiġi identifikata, mid-data meta n-nuqqas li tiġi rispettata xi waħda mill-kriterji rikonoxxuti stabbiliti mir-regolament 4 jew mid-data meta jiġi stabbilit x iksur ieħor ta’ xi dispożizzjoni ta’ dawn ir-regolamenti. (2) Id-Direttur għandu jinforma lil awtoritajiet li jamministraw fondi pubbliċi kif huwa jidhirlu xieraq bl-irtirar tar-rikonoxximent bħala għaqda tal-produtturi. 13. Dritt ta’ Appell. Miżjud: A.L.277 tal-2016. Kap. 490 (1) Jista’ jsirappell quddiem it-Tribunal Amministrattiv ta’ Reviżjoni stabbilit skont l-artikolu 5(1) tal-Att dwar Ġustizzja Amministrattiva minn deċiżjoni tad-Direttur li jirtira r-rikonoxximent bħala għaqda tal-produtturi skont ir-regolament 12. (2) Appell skont is-sub regolament (1) jista’ jiġi ppreżentat mill-entità li r-rikonoxximent tagħha bħala għaqda tal-produtturi ġie irtirat u għandu jiġi ppreżentat fi żmien għoxrin jum minn notifikazzjoni tad-deċiżjoni tal-irtirar. (3) Ka p. 12 Kull parti f’appell quddiem it-Tribunal Amministrattiv ta’ Reviżjoni li tħoss ruħha a ggravata b’deċiżjoni ta’ dak it-Tribunal, li tħossha insodisfatta b’deċiżjoni ta’ dak it-Tribunal, tista’ fuq punt ta’ liġi tappella quddiem il-Qorti tal-Appell kostitwita kif imsemmi fl-artikolu 41(6) fil-Kodiċi ta’ Organizzazzjoni u Proċedura Ċivili permezz ta’ rikors i ppreżentat fir-reġistru ta’ dik il-Qorti, fi żmien għoxrin jum mid-data tad-deċiżjoni tat-Tribunal Amministrattiv ta’ Reviżjoni.